CELEX: 62009CO0143
Language: et
Date: 2009-09-17
Title: Euroopa Kohtu määrus (teine koda), 17. september 2009.#Pannon GSM Távközlési rt versus Nemzeti Hírközlési Hatóság Tanácsa.#Eelotsusetaotlus: Fővárosi Bíróság - Ungari.#Kodukorra artikli 104 lõike 3 esimene lõik - Euroopa Liiduga ühinemine - Direktiiv 2002/22/EÜ - Ajaline kohaldamine - Euroopa Kohtu pädevus.#Kohtuasi C-143/09.

Euroopa Kohtu (teine koda) 17. septembri 2009. aasta määrus – Pannon GSM Távközlési Rt. vs. Nemzeti Hírközlési Hatóság Tanácsa
      (kohtuasi C‑143/09)
      Kodukorra artikli 104 lõike 3 esimene lõik – Euroopa Liiduga ühinemine – Direktiiv 2002/22/EÜ – Ajaline kohaldamine – Euroopa Kohtu pädevus
      Õigusaktide ühtlustamine – Telekommunikatsioonisektor – Universaalteenus ja kasutajate õigused – Direktiiv 2002/22 (Euroopa Parlamendi ja nõukogu direktiiv 2002/22, artikli 13 lõige 2 ja IV lisa) (vt punktid 17–20)
      Ese
      
         
               Eelotsusetaotlus – Fővárosi Bíróság – Akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi,
                  Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa
                  Liidu aluslepingutesse tehtavate muudatuste kohta (ELT L 236, lk 33), EÜ artikli 10, artikli 87 lõike 1 ja artikli 249 ning
                  Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta
                  elektrooniliste sidevõrkude ja ‑teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367)
                  tõlgendamine – Universaalteenuse kohustuste netokulude jaotamine telekommunikatsiooni võrguoperaatorite ja teenuste osutajate
                  vahel – Siseriiklikud õigusnormid kulude jagamismehhanismide kohta, milles on ette nähtud direktiiviga vastuolus olevate normide
                  kohaldamine selles osas, mis puudutab nende universaalteenuste rahastamist, mis on osutatud asjaomase liikmesriigi Euroopa
                  Liiduga ühinemisele eelnenud aastal.
               
            Resolutsioon
      Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste
         sidevõrkude ja ‑teenuste puhul (universaalteenuse direktiiv) ning selle IV lisa ei ole kohaldatavad sellise vaidluse asjaoludele
         nagu käesolevas asjas, mis käsitleb telekommunikatsiooni valdkonna makseid, mida Ungari Vabariigi ametiasutused nõudsid 2003. aastal.